Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1217

2. A szakmai vizsga részei Írásbeli vizsga: Az írásbeli vizsga feladatait központi tételsor tartalmazza. Az írásbeli vizsgán a IV/1. pontban meghatározott követelmények szerinti ismeretanyagot kell számon kérni. Az írásbeli vizsga idõtartama: 120 perc. Szóbeli vizsgára csak az a jelölt bocsátható, aki sikeres gyakorlati vizsgát tett. Szóbeli vizsga: A szóbeli vizsgarészen a vizsgázó a szakképesítésért felelõs miniszter által meghatározott tételsorból ad számot tudásáról. A szóbeli vizsgán a IV/1. pontban meghatározott követelmények szerinti ismeretanyagot kell számon kérni. A vizsga témaköreit a jelölt a vizsga elõtt legalább egy hónappal megkapja. A szóbeli vizsga idõtartama: 20 perc. Gyakorlati vizsga: A gyakorlati vizsga két részbõl áll: — A jelölt a szakmai képzést folytató intézménytõl a vizsga elõtt három hónappal szakdolgozati témát kap, melyet önálló munka keretei között fejt ki maximum 10 gépelt oldalon keresztül. A vizsgabizottság elõtt szakdolgozatát megvédi. — A vizsgát szervezõ intézmény által meghatározott, és a vizsgabizottság elnöke által jóváhagyott feladat megoldása. A gyakorlati vizsga idõtartama: 120 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes